alexandrainst/scandi-wiki huggingface dataset:
Fagerhaug kirke

Fagerhaug kirke er en langkirke fra 1921 i Oppdal kommune, Trøndelag.

Bygget ble oppført som Elim bedehus i 1921 for den lokale baptistmenigheten, og ble brukt som bedehus frem til 1928. Så ble det brukt til ymse formål før det ble ombygget i 1958–59 etter planer av John Egil Tverdahl og innviet som kapell. Bygget huser også kirkestue og kjellerstue, og tituleres i dag som kirke.

Det er ikke kirkegård på stedet.

Referanser

Litteratur

Eksterne lenker 
 
 Oppdal kirkelige fellesråd
 Rennebu kirkelige fellesåd
 

Kirker i Oppdal
Kirker i Gauldal prosti
Kulturminner i Oppdal
Norske kirker fra 1921
John Tverdahl
Jonna Støme

Jon Henrik «Jonna» Støme (født 11. oktober 1978 i USA, oppvokst på Røa i Oslo) er en norsk komiker og programleder. Han har også lang fartstid som produsent og tekstforfatter. Jonna Stømes mor er amerikansk, og faren kommer fra Sørumsand.

Karriere
Støme gjorde sin første scenedebut i 2000 og har siden den gang gjort suksess som komiker landet rundt.  

Han har turnert med bl.a. Thomas Giertsen, Harald Eia, Linn Skåber, Atle Antonsen og Espen Eckbo. I 2010 ble Jonna nominert til Komiprisen for forestillingen «Fargerikt Faenskap» i kategorien Beste Stand-Up artist. Han var også en del av publikumssuksessen «HumorGalla», med Thomas Giertsen og Espen Eckbo på Latters hovedscene i 2011.  

Han har vært med i diverse barne- og ungdomsprogrammer som «Guru» , Liga og Barne-TV på NRK1, «Rikets Røst» med Otto Jespersen på TV2 og «Judas» på TVNorge. I 2009 var Jonna med i fredagsprogrammet «Showbiz» med Klaus Sonstad på NRK1. Han har også gitt ut en vitsebok for barn, kalt Jonnas vitsebok (ISBN 978-82-529-2826-6). I 2004 ga han stemme til hovedfiguren, Oscar, i den norsk-dubbede versjonen av den animerte filmen Stor ståhai. Jonna var vert for spillprisutdelingen Gullstikka 2006.

Bakgrunn
Støme ble født i USA. Moren var afrikansk-amerikaner fra delstaten Georgia, mens faren var norsk. Faren flyttet til Norge med sønnen da han var baby. Han gjenopptok først kontakten med moren 31 år senere; TV2 laget dokumentaren Jonna får en mamma om hans leting etter moren og deres senere gjenforening.

Referanser 

Programledere for NRK
Norske komikere
Nordmenn født i USA
Nordmenn med opphav fra USA
Forbrytelsen

Forbrytelsen (orig: Forbrydelsen) er en dansk drama- og kriminalserie som gikk på DR1 fra 2007 til 2012.

Hovedroller 
Sarah Lund, Vicekriminalkommissær: Sofie Gråbøl
Troels Hartmann, borgermesterkandidat: Lars Mikkelsen
Theis Birk-Larsen, Selvstendig flyttebyråinnehaver: Bjarne Henriksen
Pernille Birk-Larsen, Hustru: Ann Eleonora Jørgensen
Jan Meyer, Vicekriminalkommissær: Søren Malling
Rie Skovgaard, Politisk rådgiver: Marie Askehave
Poul Bremer, Overborgmester: Bent Mejding
Vagn Skærbæk, Flyttebyråarbeider: Nicolaj Kopernikus
Morten Weber, Kampanjeleder: Michael Moritzen

Øvrige roller 
Farshad Kholghi, Solbjørg Højfeldt, Troels II Munk, Laura Christensen, Cyron Melville, Laura Drasbæk, Tina Gylling Mortensen, Anne Marie Helger, Ole Boisen, Julie Ølgaard, Peter Gilsfort, Morten Lützhøft.

Sesong 1

Seriens første avsnitt tar utgangspunkt i mordet på en kvinnelig advokat som blir funnet mishandlet og drept. Ti dager etter drapet blir drapssjefen Lennart Brix overbevist om at det ikke er en alminnelig sak og prøver å få Sarah Lund tilbake, i den forhåpning at hun kan skynde sakens oppklaring. Lund har imidlertid flyttet til provinsen, hvor hun arbeider som betjent etter at hun er blitt degradert fra sin stilling som visekriminalkommissær. Lund er dog ikke begeistret for forslaget og mener at det ikke er en god idé å vende tilbake, men aksepterer å kikke gjennom saken.

Eksterne lenker 
 

Danske krimserier
Danske dramaserier
Danske TV-serier fra 2000-årene
Danske TV-serier fra 2010-årene
TV-produksjoner på DR
Robertprisen for årets TV-serie
Lars Mikkelsen

Lars Dittman Mikkelsen (født 6. mai 1964) er en  dansk skuespiller.

Mikkelsen ses i en rekke TV-serier, deriblant Krøniken, Forbrytelsen, Mord uten grenser og The Witcher.

Lars Mikkelsen er bror av skuespillerkollega Mads Mikkelsen.

 Filmografi (utvalg) 
 Spillefilmer 
 2021 – Venuseffekten 
 2017 – Vinterbrødre 2016 – Det kommer en dag 2015 – 9. april 2009 – Headhunter – Martin Vinge
 2008 – Flammen & Citronen – Frode Jacobsen
 2008 – Det som ingen ved – Marc
 2007 – Cecilie – Lasse N. Damgaard
 2007 – Hjemve 
 2007 – De fortaptes sjelers øy – Necromancer
 2005 – Nordkraft – Stesos far
 2004 – Kongekabalen – Peter Schou
 2001 – En kærlighedshistorie – Mads
 1999 – Under overfladen – Victor
 1999 – Flænset – Tynn betjent

 Kortfilm 
 2007 – Mig & Che – Tom
 2002 – Begravelsen – Henrik
 1999 – Seth – Seth
 1998 – Taber! – Mads Sacre
 1998 – Laslo's tema – Laslo
 1997 – Royal Blues – Henning
 1996 – Café Hector – Uffe

 Tegnefilm (stemme) 
 2007 – Min skøre familie Robinson 

 TV 
 2019 - The Witcher - Stregobor 
 2017 – Herrens veier – prest
 2015 – House of Cards – President Viktor Petrov (Sesong 3, Netflix-serie)
 2013 – Sherlock – Charles Augustus Magnussen (1 episode, TV-serie)
 2013 - Borgen - Søren Ravn (5 episoder, TV-serie)
 2007 – Forbrytelsen – Troels Hartmann (20 episodes, TV-serie)
 2004–07 – Krøniken – Jens Otto Krag (9 episodes, TV-serie)
 2006 – Hannah Montana (Stemme: Robby Ray Stewert)
 2006 – H.C. Andersen - historien om en digter – H.C. Andersen
 2004 – Helligtrekongersaften – Orsino
 2003 – Nikolaj og Julie – Per Køller (10 episodes, TV-serie)
 2003 – Afgrunden – Paul Vermehren
 2003 – Se dagens lys – John, blå venn
 2002 – Rejseholdet – Ivan (2 episoder, TV-serie)
 2001 – Langt fra Las Vegas – Ordnung Muss Sein – Sjørøverkaptein (1 episode, TV-serie)
 2001 – Mistænkt – Tommy Larsen (TV-serie)
 2000 – Skjulte spor – Morten Theilgaard (TV-serie)
 2000 – Edderkoppen – Ole Madsen (mini-TV-serie)
 1999 – Slangehud – Mann nr. 1.
 1997 – Taxa (1 episode, TV-serie)
 1997 – Strisser på Samsø (TV- serie)
 1996 – Den store Kul-Tur – Jens
 1995 – Lille John – Lille John
 1995 – Mappen – Anton

 Priser 
 2022 – Bodilprisen for beste mannlige birolle for Venuseffekten 2019 – Robertprisen for årets mannlige hovedrolle – TV-serie for Herrens Veje 2018 – Robertprisen for årets mannlige hovedrolle – TV-serie for Herrens Veje 2017 – Bodilprisen for beste mannlige birolle for Det kommer en dag 2017 –  Robertprisen for årets mannlige birolle for Det kommer en dag 2010 – Robertprisen for årets mannlige hovedrolle for Headhunter''
 2007 – Teaterpokalen
 2003 – Olaf Poulsens Mindelegat

Referanser

Eksterne lenker 
 

Danske skuespillere
Alumni fra Københavns Universitet
Bodilprisen for beste mannlige birolle
Robertprisen for årets mannlige hovedrolle
Robertprisen for årets mannlige hovedrolle – TV-serie
Robertprisen for årets mannlige birolle
Emmy-vinnere
Personer fra Gladsaxe kommune
Moe kirke

Moe kirke er en korskirke fra 1867 i Orkland sogn i Orkdal kommune i Trøndelag. Kirken ligger mellom Vormstad og Svorkmo.

Byggverket er i tre og har 700 plasser.

Eksterne lenker 
 
 

Kirker i Orkland
Kirker i Orkdal prosti
Kulturminner i Orkland
Religiøse byggverk fra 1867
1867 i Norge
Korskirker i Norge
Gydas vei (Oslo)

For det norske tv-programmet med samme navn, se Gydas vei (TV-program).
For andre forekomster av Gydas vei, se pekerside.

Gydas vei (4–28; ingen oddetallsadresser) ligger på Majorstuen i Oslo, og går fra Trudvangsveien til Suhms gate.

Veien fikk navn i 1911 etter kongsdatteren Gyda Eiriksdatter.  Den går parallelt med Harald Hårfagres gate og Gardeveien.

Bygninger
 4: Menighetsfakultetet
 8: Statens arbeidsmiljøinstitutt
 10: Klubbhus for Frigg
 14: Gydas vei barnehage
 16–28: Tre blokker i Marienlyst Park boligsameie

Referanser

Litteratur

Eksterne lenker
 

Veier i Oslo
Veier i Oslo oppkalt etter kvinner
Rein kirke

Rein kirke er en korskirke fra 1932 i Indre Fosen kommune, Trøndelag fylke.

Rein kirke ble innviet i 1932. Etter at Rein kirke ble revet og Rissa kirke ble bygd, ble savnet stort etter den gamle Reinskirka. Forfatteren Johan Bojer tok initiativet og stilte midler til å sette opp ei ny kirke så lik den gamle som mulig. Han satte også av et fond slik at kirkebygget skulle holdes ved like. Kirka er også kalt "Bojerkjerka" i dagligtale.

Byggverket er i tre og har 350 plasser. Arkitekt for kirken var Helge Thiis.

Veiviser til Rissaraset
Veiviser til Rissaraset står ved Rein kirke. Informasjonstavle om rasområdet står ved Reins kloster.

Bildegalleri

Eksterne lenker 
 
 

Kirker i Indre Fosen
Kirker i Fosen prosti
Kulturminner i Indre Fosen
Norske kirker fra 1932
Korskirker i Norge
Migrapolis

Migrapolis er et norsk TV-program om innvandreres hverdag i Norge som gikk på NRK fra 1997 til 2016.

Serien hadde fokus på det flerkulturelle Norge og inneholdt intervjuer med mennesker med en annen kulturell bakgrunn enn den norske. Programmet fokuserte på forskjellige problemer som innvandrere møter i den norske hverdagen samt kulturelle forskjeller mellom det norske og det utenlandske. Målsettingen var å sette søkelys på både positive og negative sider ved internasjonaliseringen av Norge. I tillegg hadde programmet tidligere en nyhetsseksjon, «Migranytt». Sammen skulle de to programmene utgjøre en helhetlig nyhetsdekning for, av og om innvandrere. Redaksjonen var internasjonal. Migrapolis var også et radioprogram.

Programmet hadde et seersnitt på rundt  det første tiåret.

Magasinkonseptet 
Etter hvert fikk TV-programmet Migrapolis form som et magasin med en fast oppbygning, basert på det redaksjonen selv kalte «dogmer»:

 Hvert program skulle ha tre hovedhistorier, som igjen var delt i tre
 Hver historie skulle ha én hovedperson
 I løpet av 20 sekunder skulle seeren kunne forstå hva innslaget handlet om («fokuset skal være tydelig»)
 Tidskontinuitet, aldri tilbakeblikk
 Reporteren kunne bruke morsmålet sitt, hvis norsk kunne virke hemmende
 Reporteren skulle være synlig og subjektiv
 Det skulle ikke legges på musikk og ikke brukes effekter som for eksempel slow motion
 Kamera skulle være håndholdt
 Programmet skulle kommunisere med seernes følelser

Priser og nominasjoner 
Programmet ble nominert til Gullruten 2001, 2002, 2003, 2004, 2006 og 2007. Migrapolis ble kåret til beste magasin- eller livsstilsprogram under Gullruten 2007 og fikk Medierosen våren 2008. I 2009 fikk de Norske kirkeakademiers Brobyggerpris.

Kjenningsmelodi 
Kjenningsmelodien til Migrapolis var sangen «Şımarık» fremført av Tarkan.

Nedleggelsen 
I april 2016 sendte NRK siste episode av Migrapolis. Avgjørelsen om å legge ned programmet ble tatt ett år tidligere. Grunnen var at samfunnsutviklingen og tiden hadde gått fra programkonseptet. Distriktsredaktør Otto Haug i Østlandssendingen konstaterte at beslutningen ikke skyldtes annet enn tidens tann.

I redaksjonen

Programledere
Dang Trinh (radio-2010)
Namra Saleem
Edin Babic
Hung Mai Ba (1997-2015)
Lotten Christiansen 
Vegard Olsen (2006-2013)
Rajan Chelliah (1999-2015)

Tidligere programledere
 Carolina Maira Johansen
 Kaja Frøysa (1998)
 Noman Mubashir (2000)
 Veslemøy Hvidsteen (2004–2006)
 Christian Strand
 Karyn de Laine Bennett-Lund (1997–2009)
 Raheela Kokab Chaudhry (1997- ?)
 Celal Tahsin Candas (1997-2001)
 Banu Gürsaler Syvertsen (1997-2007)

Referanser

Eksterne lenker 

 I dag fyller «Migrapolis» ti år (Dagbladet, 2007)

TV-produksjoner på NRK
Gullruten for beste TV-program
Norske faktaprogrammer på TV
Migrasjon
Norske TV-serier fra 1990-årene
Norske TV-serier fra 2000-årene
Norske TV-serier fra 2010-årene
Etableringer i 1997
Opphør i 2016
Rissa kirke

Rissa kirke er en langkirke fra 1888 i Indre Fosen kommune, Trøndelag fylke.

Byggverket er i stein og har 650 plasser. Arkitekt for kirken var Carl Julius Bergstrøm.

Kirken ble innviet 26. oktober 1888 og er den ene av de to hovedkirkene i kommunen. Kirka ble bygd etter at den gamle kirka på Rein ble revet. Deler av denne gamle kirka ble brukt under byggingen.

Eksterne lenker 
 
 

Kirker i Indre Fosen
Kirker i Fosen prosti
Kulturminner i Indre Fosen
Religiøse byggverk fra 1888
1888 i Norge
Bygninger tegnet av Carl Julius Bergstrøm
Døves kirke i Trondheim

Døves kirke i Trondheim er en langkirke fra 1927 i Trondheim kommune, Trøndelag fylke. 

Kirken er tegnet av arkitekt Roar Tønseth.

Byggverket er i tegl og har 120 plasser. Kirken har rik innvendig utsmykning, bl.a. med al fresco-malerier på betong utført av Ole Teien og Oskar Hokstad.

Referanser

Litteratur

Eksterne lenker 
 Om Trondheim døvekirke på Døvekirkens nettsted
 
 

Kirker i Trondheim
Norske kirker fra 1927
Kulturminner i Trondheim
Døveprostiet
Byggverk tegnet av Roar Tønseth
Elgeseter
Erkebispegårdens kapell

Erkebispegårdens kapell er et kapell fra 1997 i Trondheim kommune, Trøndelag fylke. Den ligger i middelalderdelen av Erkebispegården i Vesthuset i første etasje ved gårdens inngangsportal. I middelalderen var dette hvelvete rommet en del av erkebiskopenes bolig og dermed til profant bruk. Kapellet ble innredet i 1997 etter idé av biskop Finn Wagle og riksantikvar Øivind Lunde, og utformet ved domkirkearkitekt Arne Gunnarsjaa.

Eksterne lenker 
  Kunsthistorie.com om Erkebispegården og kapellet
  Nidaros domkirkes restaureringsarbeider: Årsrapport 2014, s. 16–17

Kirker i Trondheim
Norske kirker fra 1200-tallet
Norske kirker fra 1997
Midtbyen (Trondheim)
Gunnar

Gunnar er et mannsnavn med opprinnelse i de norrøne ordene gunnr som betyr «kamp», «strid» eller «krig» og endelsen -arr som er dannet av det urnordiske ordet harjaR og betyr «kriger» eller «hær». Navnet kan også ha opprinnelse i de tilsvarende gammelhøytyske ordene gund og heri.

Gunnarr er den norrøne formen av navnet, mens Gunnar var den gammeldanske og gammelsvenske formen.

Utbredelse
Gunnarr er blant de ti vanligste mannsnavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. Det er funnet 56 runeinskripsjoner med dette navnet. Av disse er fire funnet i Norge, Bohuslän og Jämtland. Den vanligste skrivemåten for navnet var  (kunar). Gunnar var et vanlig navn i Norge i middelalderen. Over 280 forskjellige personer med navnet er nevnt i Regesta Norvegica. Gunnar var også populært på 1500- og 1600-tallet, spesielt i Telemark og Setesdal. Gunnar var blant de mest populære navnene på nyfødte gutter i Norge i perioden ca. 1900–1955. I Danmark var navnet mest populært i 1910- og 1920-årene, spesielt på Bornholm og i Lolland-Falster.

I Sverige var Gunnar mest brukt på første halvdel av 1900-tallet.

Gunnar var lite brukt på Island på 1800-tallet, men har vært svært populært på hele 1900-tallet.

Gunnar har navnedag 8. januar i Estland og Finland og 9. januar i Norge og Sverige.

Vanlige sammensettinger av navnet er: Per Gunnar, Jan Gunnar, Kjell Gunnar og Bjørn Gunnar.

|}

Kjente personer med navnet
 Gunnar Knudsen (1848-1928), norsk statsminister
 Gunnar Brun Nissen (1897-1991), norsk jurist
 Gunnar Myrdal (1898–1987), svensk økonom og politiker
 Gunnar Sønsteby (1918–2012) motstandsmann under andre verdenskrig. 
 Gunnar Stålsett (f. 1935), biskop
 Gunnar Berge (f. 1940), norsk politiker, tidligere finansminister og kommunalminister
 Gunnar Eggen (f. 1946), travtrener og kusk
 Gunnar Staalesen (f. 1947), norsk forfatter og dramatiker
 Gunnar Pettersen (f. 1955), norsk håndballtrener
 Gunnar Bovim (f. 1960), norsk medisinprofessor, rektor ved NTNU fra 2013.
 Jan-Gunnar Winther (f. 1962), klimaforsker og direktør for Norsk Polarinstitutt
 Gunnar Wærness (f. 1971), norsk lyriker
 Jan Gunnar Solli (f. 1981), norsk fotballspiller

Referanser

Eksterne lenker 
 

Mannsnavn
Navn med norrøn opprinnelse

it:Gonario
hu:Günter
Kolstad kirke

Kolstad kirke er en kirke konstruert i en kvadratisk form, fra 1986 ved området Saupstad og Kolstad i Trondheim kommune i Trøndelag fylke. Byggverket er i betong og har 374 plasser. Kirkebyggdatabasen opplyser at den har 460 sitteplasser, 
Norsk kirkeleksikon oppgir 374. Kirken er reist i en nordisk modernistisk stil. Arkitekt for kirken var Nils Henrik Eggen.

Altertavlen er utført i 1989 av Sigmund Lystrup, prekestolen og døpefonten er 
ved arkitekten. Begge er i tre fra 1986. Orgelet er fra Marcussen & Søn.

Kirken har tre kirkeklokker fra Olsen Nauen Klokkestøperi med inskripsjonen «Ære være Gud i det høyeste - Fred på jorden».

Kirken var med i reklamen for Kirkevalget 2009.

Se også 
 Saupstad gravlund

Referanser

Eksterne lenker 
 
 

Kirker i Trondheim
Kirker i Heimdal prosti
Norske kirker fra 1986
Kulturminner i Trondheim
Heimdal (bydel)
Løype

Løype kan også vise til skiløype
Løype, på riksmål også løpe, også kalt ostelø(y)pe når den brukes til ysting, er en blanding av enzymer som får melkeproteinet kasein til å løpe sammen (koagulere) og danne en tett struktur, ostemasse. Den viktigste bestanddelen i løype er kymosin, en proteinase, dvs. et enzym som kan spalte proteiner. Løypeenzymer spalter melkens kappa-kasein, og kaseinet blir til para-kappa-kasein som ikke er løselig i melken, men klumper seg sammen (aggregerer).

Løype framstilles helst av løypemager (kjese) fra kalver om den skal brukes til ysting av ost. Tradisjonelt ble løype fremstilt ved at vann og biter av kjese ble kokt opp og ble til osteløype.  Løype kan også produseres fra andre materialer, og et eksempel er såkalt gulmaureløype. Denne løypen lages av planten gulmaure (Galium verum) og blir blant annet brukt til å framstille ost i Chester i England og i Irland. Gulmaure er også kjent under navn som ystegress, melkeyste, marifegra, modra, frøyagress og Jomfru Marias sengehalm / Vår frues sengestrå. Løype kan nå fremstilles ved bruk av genteknologi. Genet for enzymet blir da satt inn i DNA hos mikroorganismer (bakterier, gjær eller mugg) som produserer enzymet og skiller det ut til omgivelsene. Dette kalles mikrobiell løype. Andre enzymer kan også brukes som et alternativ til kymosin for å koagulere melk, for eksempel pepsin fra gris og proteinaser fra planter eller muggarter.

Litteratur 
 Walstra, P., Wouters, J.T.M., & Geurts, T.J. 2006. Dairy Science and Technology, second edition, Taylor and Francis Group, Boca Raton, London and New York.

Ost
Meieriprodukter
Enzymer
Ranheim kirke

Ranheim kirke er en korskirke fra 1933 i Trondheim kommune, Trøndelag fylke. Kirken er tegnet av arkitekt Roar Tønseth.

Byggverket er i mur og har 300 plasser. Den er utsmykket av Ingrid Kiær.

Det er kirkegård ved kirken.

Den tidligere kirken var en trekirke som brant ned etter lynnedslag i 1932.

Referanser

Litteratur

Eksterne lenker 
 
 

Kirker i Trondheim
Kirker i Strinda prosti
Ranheim
Norske kirker fra 1933
Kulturminner i Trondheim
Korskirker i Norge
Byggverk tegnet av Roar Tønseth
Sveiser (fjøsrøkter)

Andre betydninger: Se sveiser (metall)
Sveiser er en eldre yrkesbenevnelse for en mannlig fjøs-røkter. Sveiserens jobb var å ta vare på storfe og andre husdyr, og å utnytte melken, gjennom å konservere den på best mulig måte. Det gjorde de gjennom å yste ost, kinne smør og produsere andre melkeprodukter.

De første sveiserne kom til Norge fra Sveits på begynnelsen av 1800-tallet, noe som er årsaken til yrkestittelen sveitser'' som siden ble til «sveiser». I Sveits var dette et mannsyrke. Sveitserne bragte blant annet med seg kunnskapen om ysting av sveitserost, som her til lands trolig startet ved Tønsberg omkring 1815. Fra midten på 1800-tallet og framover ble det stadig mer og mer vanlig å ha en sveiser (om enn ikke fra Sveits) ansatt på større gårder som drev med melkeproduksjon. Yrkestittelen sveiser ble også brukt om mannlige fjøsrøktere uavhengig av meieriproduksjon. Utover på 1950- og 1960-tallet forsvant så de siste sveiserne fra norske fjøs, samtidig med at norske gårdsbruk fikk stadig færre ansatte ut over gårdbrukeren og hans kjernefamilie. 

Tradisjonelt var fjøsstell og melkestell kvinnearbeid, og den som hadde ansvar for dette arbeidet, på gården og setra, kaltes budeie. 

Sveiseren er skildret litterært av blant annet Kjell Aukrust og Alf Prøysen.

Se også
 Budeie
 meierist
 Sveitserost

Referanser 

Landbruksyrker
Landbrukshistorie
Dyrerelaterte beskjeftigelser
Langesund kirke

Langesund kirke er en arbeidskirke i Bamble kommune, Vestfold og Telemark fylke.

Grunnstenen ble nedlagt 28. juni 1991 av prinsesse Märtha Louise i nærvær av kong Harald, dronning Sonja og kronprins Haakon. Kirken ble innviet i 1992 etter at en kirke fra 1755 brant i 1988. Kirken er for en stor del av mur kledd med treverk. En modell av barken «Solid» henger som kirkeskip i Langesund kirke.

Adkomst til kirken er via Fv352 og Fv200. Gateadressen er Kirkeveien 10, 3970 Langesund.

På kirkegården hviler blant andre den danskfødte marineoffiser Hans Peter Holm som kjempet i Norge under krigen i 1812.

Referanser

Litteratur

Eksterne lenker 
 Langesund menighet
  Kirker i Norge (Kirchen in Norwegen)

Kirker i Bamble
Kirker i Bamble prosti
Norske kirker fra 1992
Kirkebranner i Norge
Bø gamle kirke

Bø gamle kirke er en langkirke fra 1100 i Midt-Telemark kommune i Vestfold og Telemark fylke.

Kirken er i stein og har 200 plasser. Den ble bygget på 1100-tallet i romansk stil.

Se også 
 Bø nye kirke

Litteratur

Eksterne lenker 
 
 
 Kunsthistorie.com
 Bø kirkelige fellesråd
 Artemisia.no

Kirker i Midt-Telemark kommune
Kirker i Øvre Telemark prosti
Kulturminner i Midt-Telemark kommune
Norske middelalderkirker i stein
Religiøse bygninger fra 1100-tallet
Valgkirker i 1814
Jønnbu kirke

Jønnbu kirke er en kirke bygd i en vifteplan i 1969 i Midt-Telemark kommune, Vestfold og Telemark fylke.

Byggverket er i tre og har 210 plasser.

Litteratur

Eksterne lenker 
 
 Jonnbu - Fjellkyrkje og ungdomssenter

Kirker i Midt-Telemark kommune
Kirker i Øvre Telemark prosti
Kulturminner i Midt-Telemark kommune
Norske kirker fra 1969
Strand kirke

Strand kirke har flere betydninger:

 Strand kirke (Hedmark), en kirke i Stor-Elvdal kommune, Innlandet fylke.
 Strand kirke (Rogaland), en kirke i Strand kommune, Rogaland fylke.
 Strand kirke (Valdres), en kirke i Nord-Aurdal kommune, Innlandet fylke.
Utsjok

«Utsjoki» omdirigerer hit. For elva med samme navn, se Utsjoki (elv).

Utsjok (finsk og svensk: Utsjoki; nordsamisk: Ohcejohka; enaresamisk: Uccjuuhâ; skoltesamisk: Uccjokk) er en kommune i landskapet Lappland i Finland. I Utsjok bor det  mennesker; flatearealet er  km². Nabokommuner er Enare, og i Norge Karasjok, Tana og Nesseby.

Befolkninga er konsentrert rundt Tanaelva, som utgjør grensa mellom Finland og Norge. I tillegg til kommunesenteret Utsjok finnes de mindre tettstedene/bygdene Nuvvus, Dalvadas, Outakoski, Rovisuvanto, Karigasniemi, Kaamasmukka og Nuorgam. Nuorgam er den nordligste bosetninga i Finland og EU, og grenseovergangen til Norge 3 kilometer nordøst for bygda er verdens nordligste grenseovergang.

E75 går gjennom kommunen.

I Utsjok er finsk og nordsamisk offisielle språk. Finsk tales av 50,8 % av befolkningen og nordsamisk av 46,9 %. Mange av de finsktalende regner seg imidlertid som samer, slik at samene utgjør den største folkegruppen i Utsjok.

I Utsjok ligger Finlands eneste samiske gymnas, Utsjoen saamelaislukio.

Fotnoter

Eksterne lenker 
 

Kommuner i Lappland (Finland)